Water, kleur en fotografie | rooi rose Water, kleur en fotografie | rooi rose
Water, kleur en fotografie
Hoe om jou eie waterkuns te skep:
– 'n Kamera
– Glase en bottels (hoe groter verskeidenheid hoe beter)
– Groot houer water
– Gekleurde kleefband (ons het swart gebruik)
Maak 'n klein skerm met die wit papier deur die papier regop te laat staan en aan beide kante aan iets vas te plak om dit in plek te hou. Sit die gloeilamp agter die papier en skakel dit aan. Die lig moet mooi egalig deur die papier skyn. Gebruik die kleefband om patrone op die papier te maak. Ons het vertikale swart strepe gemaak.
Gebruik die glase en bottels om 'n interessante samestelling van vorms te maak. Gooi die water in jou glase. Hoe meer water in is, hoe beter gaan die inkdruppels lyk. Gebruik die teelepel om een of twee druppels voedselkleursel in die water te gooi (moenie meng nie). Neem die foto's!
Druk jou gunsteling foto's. Met die nuwe Epson ITS L850 kan jy die geheuekaartjie uit jou kamera direk in die drukker sit en jou foto op die skerm kies, jy hoef nie eens jou rekenaar te gebruik nie.
– Gebruik vir elke houer 'n ander kleur om 'n helder foto te kry.
– Neem baie foto's terwyl die voedselkleursel afsak, dit maak 'n mooi rookagtige patroon wat die heeltyd verander.
– Vra vir iemand om die ink in te gooi terwyl jy die foto's neem.
– Beweeg naby aan of zoom in, jy wil nie onnodige agtergrond in die foto hê nie.
Meer oor Epson
Die nuwe Epson ITS L850 en L1800 is spesifiek vir fotograwe ontwerp om hoë kwaliteit foto's teen bekostigbare pryse te druk. Elke bladsy duur net 12 sekondes om te druk so jou scrapbooking gaan vinniger wees as ooit! Vir meer inligting gaan na www.epson.co.za.